SAT เพิ่มทุนไม่กระเทือนกำไรต่อหุ้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

.....บล.กิมเอ็ง (ประเทศไทย)
บริษัท สมบูรณ์ แอ๊ดวานซ์ เทคโนโลยี (SAT) ประกาศเพิ่มทุนจดทะเบียนอีกจำนวน 40 ล้านบาท (40 ล้านหุ้น) เป็น 340 ล้านบาท (300 ล้านหุ้น) แต่นักวิเคราะห์ยังแนะนำให้ซื้อเพราะหุ้นผลงานดีเติบโตสูง
นักวิเคราะห์ บล.กิมเอ็ง (ประเทศไทย) มองว่าการเพิ่มทุนครั้งนี้เป็นปัจจัยบวกต่อการเติบโตของธุรกิจ และไม่มีนัยสำคัญที่จะส่งผลกระทบต่ออัตราการเติบโตของกำไรสุทธิต่อหุ้น โดย Dilution Effect คิดเป็นเพียง 11.8% เมื่อเทียบกับอัตราการเติบโตกำไรต่อหุ้น (EPS) ที่จะเกิดขึ้นในปีนี้ที่ 104% และในปี 2554 เติบโตอีก 20.2% 
“เราประมาณว่า SAT จะมีเม็ดเงินเพิ่มทุนใหม่จำนวน 650 ล้านบาท เพื่อนำไปใช้ในการขยายธุรกิจรองรับการเติบโตของอุตสาหกรรมผลิตรถยนต์ของประเทศ บริษัทตั้งเป้าหมายยอดขายในปี 2553 จะเติบโตสูงถึง 45% จากช่วงเดียวกันของปีก่อน และเติบโตเฉลี่ย 10% ในช่วง 3 ปีข้างหน้า (ปี 25542556) เราคงคำแนะนำเดิม “ซื้อ””
การเพิ่มทุนของ SAT แบ่งเป็น 1) จัดสรรเพื่อรองรับการใช้สิทธิตามใบแสดงสิทธิในการซื้อหุ้นเพิ่มทุนที่โอนสิทธิได้ 25 ล้านหุ้น (อัตราส่วน 12 : 1) และ 2) จัดสรรเพื่อเสนอขายให้แก่บุคคลในวงจำกัด (พีพี) จำนวน 15 ล้านหุ้น ถ้าสมมติให้กำไรสุทธิคงที่ จะกระทบต่อการลดลงของกำไรต่อหุ้น (EPS Dilution) ไม่มากเท่ากับ 11.76% แต่ในทางปฏิบัติเงินที่ได้จากการเพิ่มทุน 600650 ล้านบาท จะช่วยประหยัดภาระดอกเบี้ยจ่าย ซึ่งจะกระทบต่อ EPS Dilution ลดลงเพียงประมาณ 7% 
บล.กิมเอ็ง ประเมินค่า SATT1 เท่ากับ 4.34.8 บาท SATT1 ก็คือวอร์แรนต์ระยะสั้น โดยมีระยะเวลาซื้อขายได้เพียง 10 วันทำการ โดย SATT1 จำนวน 1 หุ้นสามารถแลกหุ้น SAT ได้ 1 หุ้น ราคาใช้สิทธิ 14 บาท ภายใต้ราคาหุ้น SAT 19.80 บาท ประเมินราคาหลัง XT ประมาณ 19.35 บาท (19.35 = (19.80*12+14)/13) 
ดังนั้น การประเมินค่า SATT1 โดยใช้สูตร BlackScholes Model ภายใต้เงื่อนไขที่เราใช้คือ ราคา SAT เท่ากับ 19.35 บาท Risk Free Rate เท่ากับ 4% ค่า Volatility เฉลี่ยของหุ้น SAT เท่ากับ 40% จะได้ค่า SATT1 เท่ากับ 4.96 บาท แต่ในทางปฏิบัติวอร์แรนต์ระยะสั้นจะมีส่วนลดจากราคาทางทฤษฎี จึงประเมิน SATT1 ประมาณ 4.34.8 บาท ลงทุนเพิ่ม 3,500 ล้านบาท ในช่วง 3 ปีนี้ รองรับการเติบโตสูงในอนาคต
SAT มีแผนลงทุนเพิ่ม 3,500 ล้านบาท ในช่วง 3 ปีนี้ แบ่งเป็น ปี 2553 เท่ากับ 1,950 ล้านบาท ปี 2554 เท่ากับ 9001,000 ล้านบาท และปี 2554 เท่ากับ 500600 ล้านบาท โดยจะใช้เงินที่ได้จากการรีไฟแนนซ์ได้เงินกู้เพิ่ม 1,300 ล้านบาท ใช้กระแสเงินสดภายใน และเงินจากการเพิ่มทุน 2,200 ล้านบาท จากแผนการลงทุนดังกล่าวผู้บริหารประเมินจะช่วยหนุนการเติบโตปี 2553 เท่ากับ 45% และเฉลี่ยปีละ 10% ในช่วงปี 25542557 
บล.กิมเอ็ง คงประเมินราคาเหมาะสมเท่ากับ 21 บาท และ 20 บาท หลังขึ้นเครื่องหมายเราคงประเมินแบบอนุรักษนิยมโดยประเมินยอดขายจะโต 40% ต่ำกว่าผู้บริหารประเมิน และคาดจะมีกำไรเท่ากับ 700 ล้านบาท (กำไรต่อหุ้น 2.33 บาท) m